9.5.2007 Den Europæiske Unions Tidende L 119/1 I (Retsakter vedtaget i henhold til traktaterne om oprettelse af Det Europæiske Fællesskab/Euratom, hvis offentliggørelse er obligatorisk) FORORDNINGER RÅDETS FORORDNING (EF) Nr. 501/2007 af 7. maj 2007 om ændring af bilag I til forordning (EØF) nr. 2658/87 om told- og statistiknomenklaturen og den fælles toldtarif RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 26, under henvisning til forslag fra Kommissionen, og ud fra følgende betragtninger: Efter udvidelsen af Den Europæiske Union er antallet af små og mellemstore virksomheder (SMV'er), der anvender ubearbejdet, ulegeret aluminium til at producere industri- varer i form af halvfabrikata og færdigvarer, steget bety- deligt. Markedssituationen i Den Europæiske Union har desuden ændret sig betydeligt, efter at industrivirksom- heder i Fællesskabet er blevet overtaget af globale indu- strikoncerner, og produktionen af aluminium på verdens- markedet er blevet koncentreret yderligere. Samtidig er elpriserne, der er en vigtig omkostningsfaktor for produktionen af ulegeret aluminium, steget dramatisk, og den økonomiske udvikling på verdensplan har skabt et forsyningsunderskud af ubearbejdet aluminium. Disse faktorer har medført kraftige stigninger i priserne for ubearbejdet aluminium, og uafhængige små og mellemstore brugere af ulegeret aluminium er i vid udstrækning blevet udelukket fra toldfrie opkøb af dette produkt. Betaling af 6 % told for denne råvare har derfor medført, at sådanne virksomheders konkurrenceevne er truet, og skaber risiko for, at et større antal af disse virksomheder ikke vil kunne overleve. Hvis disse virksomheder må forlade Fællesskabets marked, vil det med sikkerhed begrænse konkurrencen for halvfærdige aluminiumsprodukter på dette marked. Det vil desuden få negative følger for beskæftigelsen i Fællesskabet, navnlig i nogle landdistriktsområder i de nye medlemsstater. Delvis suspension af tolden for ulegeret aluminium vil derfor i en vis udstrækning kunne forbedre SMV'ers konkurrenceevne og således øge konkurrencen for halvfærdige og færdige alumi- niumsprodukter på Fællesskabets marked. Denne situation skal sammenholdes med virkningerne af en suspension af tolden for de industrivirksomheder, der anvender ulegeret aluminium, og som fortsat findes i Fællesskabet og lande med en præferencetoldaftale med Den Europæiske Union. Næsten alle disse virksomheder tilhører direkte eller indirekte store industrikoncerner, der er etableret uden for Den Europæiske Union. Den alumi- nium, der produceres i disse virksomheder, og som leveres toldfrit, anvendes især til yderligere forarbejdning i virksomheder, der er knyttet til disse koncerner. Kun en forholdsvis lille andel af den toldfrie, ulegerede alumi- nium leveres til uafhængige SMV'er. Under hensyn til det forholdsvis høje niveau for den bundne toldsats på 6 % vil en autonom delvis suspension af denne told dog få indvirkning på disse virksomheders fortjeneste ved produktions- og efterfølgende forarbejdningsaktiviteter som følge af det forhøjede pristryk på både forarbejdede produkter og ubearbejdet aluminium, der sælges på det frie marked til uafhængige virksomheder. I denne situation forekommer det derfor hensigtsmæssigt delvis at suspendere den autonome toldsats. Det vil give de uafhængige SMV'er mulighed for at reducere deres omkostninger og at nyde godt af en kraftig stigning i konkurrenceevnen. Denne delvise suspension af den autonome toldsats for ubearbejdet, ulegeret aluminium er derfor hensigtsmæssig til at afveje de berørte virksomheders økonomiske inte- resser.